15.5.2023
SL
Uradni list Evropske unije
C 173/37
Tožba, vložena 24. marca 2023 – Kneipp/EUIPO – Patou (Joyful by nature) (Zadeva T-157/23) (2023/C 173/48) Jezik, v katerem je bila tožba vložena: angleščina Stranke Tožeča stranka: Kneipp GmbH (Würzburg, Nemčija) (zastopnik: M. Pejman, odvetnik) Tožena stranka: Urad Evropske unije za intelektualno lastnino (EUIPO) Druga stranka v postopku pred odborom za pritožbe: Jean Patou (Pariz, Francija)
Podatki o postopku pred EUIPO Prijavitelj sporne znamke: tožeča stranka pred Splošnim sodiščem Zadevna sporna znamka: prijava besedne znamke Evropske unije Joyful by nature – zahteva za registracijo št.
18 159 946 Postopek pred EUIPO: postopek z ugovorom Izpodbijana odločba: odločba drugega odbora za pritožbe pri EUIPO z dne 19. januarja 2023 v zadevi R 532/2022-2
Tožbena predloga Tožeča stranka Splošnemu sodišču predlaga, naj: — razveljavi izpodbijano odločbo v delu, v katerem je zavrnjena pritožba tožeče stranke zoper zavrnitev zahteve za registracijo za proizvode in storitve iz razredov 3, 4, 35 in 44; — EUIPO naloži plačilo stroškov tožeče stranke, povezanih s tožbo, in stroškov tožeče stranke, povezanih s postopkom z ugovorom.
Navajani tožbeni razlog — Kršitev člena 8(5) Uredbe (EU) 2017/1001 Evropskega parlamenta in Sveta.
Tožba, vložena 24. marca 2023 – VO/Komisija (Zadeva T-160/23) (2023/C 173/49) Jezik postopka: francoščina Stranki Tožeča stranka: VO (zastopnik: É.
Boigelot, odvetnik) Tožena stranka: Evropska komisija
Predlog Tožeča stranka Splošnemu sodišču predlaga, naj: — razglasi ničnost odločbe z dne 20. maja 2022, ki je bila istega dne vročena prek Ares(2022)3814828 [zaupno], (1) v skladu s katero se je kot OPI odločila, da tožečo stranko z razreda AST2/3 vrne v razred AST1/3 z datumom začetka veljavnosti na prvi dan meseca, ki sledi tej odločbi, to je 1. junija 2022;